OGLAS:

Dragi učenici,

Ove godine PRVA GIMNAZIJA VARAŽDIN aktivno se uključuje u projekat ŠKOLE ZA AFRIKU kojim se skupljaju sredstva za obrazovanje djece u Etiopiji. Ovim putem vas pozivamo da se uključite, te tako pomognete u realizaciji samog projekta i prikupljanju sredstava.

28.11. 2012. ( srijeda) održat će se kreativna radionica . Izrađivat će se kasice i plakati na temu OBRAZOVANJE U AFRICI I ETIOPIJA od 10,55 h do 14,10 h. Iz svakog razreda može se prijaviti dvoje učenika. Škola osigurava dio materijala, ali se mole i učenici da se prema svojim afinitetima uključe na način da ako ste zainteresirani za izradu kasica, možete donijeti bilo što iz čega ćete ju napraviti ( npr. limenka, karton, flomasteri...)

Mjesto održavanja radionice bit će društvena prostorija, u kojoj će na početku biti kratko predstavljanje samog projekta i kratka reportaža o obrazovanju djevojčice iz Etiopije.

30.11. 2012. ( petak) bit će organiziran buvljak ( ODJEĆE, NAKITA, KNJIGA, MODNI DODATAKA,STRIPOVA, CD/DVD...), te vas pozivamo da 21.11 u srijedu ili 23.11. u petak se odazovate skupljanju tih predmeta. Ideja je da svaki učenik donese sa sobom u školu nešto što mu više ne koristi, dosadilo mu je , te ćemo te predmete skupljati u prostoriji broj 45 ( kabinet društvene grupe predmeta). Predlažemo da predsjednik razreda skupi od svog razreda, te prikupljeno donese u kabinet. Isto tako neka svaki predmet ima i naljepnicu vlasnika, kako bismo znali kome vratiti ako neće biti prodan. Prodaja će se vršiti po simboličnim cijenama na sam dan BUVLJAKA 30.11.2012. u petak. Sigurni smo da ćete naći neki predmet vaših prijatelja koji će vam biti interesantan.

Taj isti dan u školi bit će postavljene kasice na ulazu u školu i u knjižnici gdje možete ostaviti svoj mali doprinos AKCIJI ŠKOLE ZA AFRIKU.

Koordinatorice samog projekta u našoj školi su prof. Marta Fajfarić i prof. Ivana Žnidarić Kajić kojima se možete obratiti imate li dodatnih pitanja.

Unaprijed se zahvaljujemo svim učenicima koji će se odazvati akciji, te se veselimo zajedničkom druženju u ovoj humanitarnoj akciji.